**Tomasz Majewski** (s. 30. elokuuta 1981 Nasielsk) on puolalainen kuulantyöntäjä ja kaksinkertainen olympiavoittaja.

Ura
---

Majewski sijoittui Budapestin sisäratojen MM-kilpailuissa 2004 neljänneksi tuloksella 20,83. Seuraavana vuonna hän oli Helsingin MM-kisoissa seitsemäs ja voitti Izmirin Universiadeissa kultaa tuloksella 20,60. Vuonna 2006 Majewski oli Moskovan sisäratojen MM-kisoissa ja Göteborgin EM-kisoissa kuudes ja IAAF:n yleisurheilufinaalin seitsemäs. Vuoden 2007 MM-kisoissa Osakassa Majewski työnsi neljänneksi tuloksella 20,87. Maaliskuussa 2008 hän saavutti Valencian sisäratojen MM-kilpailuissa pronssia Christian Cantwellin ja Reese Hoffan jälkeen tuloksella 20,93.

Majewski voitti olympiakultaa Pekingissä 2008. Hän oli yllätysvoittaja, sillä hänen ennätyksensä oli ennen finaalia 21,04, jonka hän työnsi karsinnoissa. Majewski kuitenkin paransi ennätystään vielä kahdesti finaalissa ja voittotulokseksi muodostui 21,51. Edellinen puolalainen kuulantyönnön olympiavoittaja oli Münchenin vuoden 1972 kultamitalisti Władysław Komar. Syksyllä 2008 Majewski voitti vielä IAAF:n yleisurheilufinaalin tuloksella 20,88.

Vuoden 2009 sisäratojen EM-kilpailuissa Majewski voitti kultaa ylivoimaisesti tuloksella 21,02 m. Kesäkuussa hän voitti Euroopan joukkuemestaruuskilpailujen kuulakisan Leiriassa. 30. heinäkuuta 2009 Majevski työnsi Tukholmassa 21,95 metriä ja rikkoi päivää vaille 26 vuotta vanhan Edward Sarulin Puolan ennätyksen 21,68 m. Berliinin MM-kilpailuissa 2009 hän sijoittui toiseksi tuloksella 21,91 m. Hän oli toinen myös IAAF:n yleisurheilufinaalissa työnnettyään 21,21.

Majewski sijoittui Dohan sisäratojen MM-kilpailuissa 2010 neljänneksi uudella Puolan halliennätyksellä 21,20. Kesäkuussa hän voitti Euroopan joukkuemestaruuskilpailut. Barcelonan EM-kilpailuissa 2010 hän sijoittui alun perin toiseksi tuloksella 21,00 m. Hän hävisi voittajalle Andrei Mih’nevitšille yhden senttimetrin. Hän nousi kuitenkin voittajaksi, kun Mih’nevitšin tulokset vuodesta 2005 lähtien hylättiin dopingin vuoksi. Daegun MM-kilpailuissa 2011 hän oli kahdeksas.

Istanbulin sisäratojen MM-kilpailuissa 2012 Majewski oli kolmas ennätyksellään 21,72 m. Hän paransi ennätystään kolmesti kilpailun aikana. Lontoon olympialaisissa 2012 Majewski voitti kultaa tuloksella 21,89. Hän voitti toiseksi sijoittuneen David Storlin kolmella sentillä. Moskovan MM-kilpailuissa 2013 hän oli kuudes ja Sopotin MM-hallikilpailuissa 2014 neljäs. Zürichin EM-kisoissa 2014 Majewski oli kolmas. Pekingin MM-kilpailuissa 2015 hän sijoittui kuudenneksi.

Rion olympialaisissa 2016 hän oli kuudes tuloksella 20,72.

Majewski on voittanut Puolan kuulantyöntömestaruuden ulkoradoilla vuosina 2002–2005, 2007–2015 ja sisäradoilla vuosina 2004–2006, 2008–2010, 2012 ja 2014.

Henkilökohtaiset ennätykset
---------------------------

* Kuulantyöntö
	+ Ulkoradat – 21,95 m (2009)
	+ Sisäradat – 21,72 m (2012)

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Tomasz Majewski**.
* Tomasz Majewski Kansainvälinen yleisurheiluliitto.  (englanniksi)

### Viitteet

1. 1 2 3 4 5 6 7 8 9  Tomasz Majewski *tilastopaja.org*.  (englanniksi)[vanhentunut linkki]
2. ↑  Shot put gold for Pole Majewski *BBC.com*.  15. elokuuta 2008. BBC. Viitattu 16. elokuuta 2008. (englanniksi)
3. ↑  Majewski pukkasi lähes 22 metriä *MTV Sport*.  30.7.2009.  Arkistoitu 28.2.2014. Viitattu 12.8.2014.
4. ↑  Butler, Mark (toim.): *IAAF Statistics Handbook: Berlin 2009*, s. 511. IAAF, 2009. (englanniksi)
5. ↑  Shot Put - M Final *iaaf.org*.  13.3.2010. Viitattu 18.3.2010. (englanniksi)
6. ↑  Barcelona 2010 – Miesten kuulantyönnön tulokset European Athletics (englanniksi)
7. ↑  Dopingista kärynnyt kuulantyöntäjä menetti tukun MM-mitaleita *Ilta-Sanomat*.  1.8.2013.  Arkistoitu 4.8.2013. Viitattu 14.8.2014.
8. ↑  Johnson, Len: Event Report - Men's Shot Put - Final  9.3.2012. IAAF. Viitattu 12.8.2014. (englanniksi)
9. ↑  Majewski senttipelin kuningas kuularingissä *yle. fi*.  3.8.2012. Viitattu 4.8.2012.
10. ↑  Aaltonen, Henni: Pitelemätön Storl vei kuulan EM-kultaa *Yle Urheilu*.  12.8.2014. Viitattu 14.8.2014.
11. ↑  Olympiaennätys: Ryan Crouser omaa luokkaansa Rion kuulafinaalissa  19.8.2016. Yle Urheilu. Viitattu 19.8.2016.
12. ↑  12th IAAF World Championships in Athletics • Biographical Entry List (Arkistoitu – Internet Archive) (PDF), IAAF, viitattu 15.8.2009 (englanniksi)

Miesten kuulantyönnön olympiavoittajat

|  |
| --- |
| 1896: Robert Garrett |
1900: Richard Sheldon |
1904: Ralph Rose |
1908: Ralph Rose |
1912: Patrick McDonald (tavallinen) – Ralph Rose (molemmat kädet) |
1920: Ville Pörhölä |
1924: Clarence Houser |
1928: John Kuck |
1932: Leo Sexton |
1936: Hans Woellke |
1948: Wilbur Thompson |
1952: Parry O’Brien |
1956: Parry O’Brien |
1960: Bill Nieder |
1964: Dallas Long |
1968: Randy Matson |
1972: Władysław Komar |
1976: Udo Beyer |
1980: Vladimir Kiseljov |
1984: Alessandro Andrei |
1988: Ulf Timmermann |
1992: Michael Stulce |
1996: Randy Barnes |
2000: Arsi Harju |
2004: Adam Nelson |
2008: Tomasz Majewski |
2012: Tomasz Majewski |
2016: Ryan Crouser |
2020: Ryan Crouser |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Puola

 |
|  |
| Henkilöt | 
* World Athletics
* Tilastopaja 🔒

 |

 |